lflage/wiki-talks huggingface dataset:
Vita:Lengyelországi hadjárat (egyértelműsítő lap)

message: @Laci.d, látom átnevezted a „Lengyelországi hadjárat (1939)” cikket egyedítő kiegészítés nélkülivé. Hirtelen felindulásból történhetett, hiszen Rákóczi György 1657-es lengyelországi hadjáratának is jó esélye van arra, hogy Wikipédia cikké váljon, és korántsem valószínűtlen, hogy lengyelországi hadjárat néven keressék, vagy hogy ezen a néven hivatkozzanak rá egy Wikipédia-cikkben. Mindenesetre kérlek fontold meg a visszanevezést többek a következő forrásokat is figyelembe véve:
* Kelemen Brigitta: Út a lengyelországi hadjáratig. Egritortenesz.hu. = I. Rákóczi György lengyelországi hadjárata a források alapján (1657) online
* Bánlaky József: A magyar nemzet hadtörténelme  Budapest : Grill, 1928-1942 online
* Szerencsének elegyes forgása”- II. Rákóczi György és kora. Szerk. Kármán Gábor és Szabó András Péter, L'Harmattan kiadó, Budapest, 2009. ISBN 9789632361918 (Az 1657-es lengyelországi hadjárat 350-ik évfordulójára összeállított tanulmánykötet)
Számos további értékes hely is van erről, csak nem akartam hosszan sorolgatni. Ha  idekattintasz, látsz még jónéhányat.
replies: text: --Karmela posta 2013. február 7., 00:50 (CET)
Az egyértelműsítőlap lengyel hadjáratnak nevezi, miért bírálnánk felül a készítőit? Én biztosan nem fogom visszanevezni. – Laci.d   vita 2013. február 7., 06:57 (CET)
Átviszem a kérdést a kocsmafalra, mert úgy tűnik, hogy nem fogjuk tudni egymást meggyőzni. Lásd: Wikipédia:Kocsmafal (egyéb)#Lengyelországi hadjárat --Karmela posta 2013. február 7., 08:49 (CET)
thread_title:  Lengyelországi hadjáratok
Vita:Munkaviszony

message: interwikiben ennek az [en:Employment] -ben lenne a helye, vagy nem? KerekesIstvan vita 2013. február 7., 05:54 (CET)
De, be is raktam oda Wikidatán. – Laci.d   vita 2013. február 7., 07:29 (CET)
thread_title:  Interwiki 

message: Amennyiben Humánpolitikai Főosztályon dolgoznék és módomban állna, kínosan ügyelnék arra, hogy ne álljon elő ez a speciális eset. Margit Kérlek, az adott szócikk vitalapjára írj! 2017. március 11., 14:16 (CET)
thread_title:  Eljárás a munkaviszony munkaidőkeret lejárta előtti megszűnése esetén
Fájlvita:Arany László.jpg

message: A kép kettős, GFDL és cc-by-sa-3.0 licenccel van feltöltve. Indoklásként ez olvasható: "A Doroggal kapcsolatos különböző sporttémájú felvételek (csapatról, személyekről, klubcímerről) kópiái, a Dorogi FC hivatalos honlapjáról és a Dorogi Sportmúzeum archívumából származnak". Csakhogy a képen Arany László nem dorogi időszakában látható, hanem 1996-ból való a kép, amikor ő a Ferencváros játékosa volt. Valószínű, hogy a kép jogtulajdonosa nem is volt a Dorogi FC. További bonyodalom, hogy az engedélyben a kép forrásának a Dorogi FC honlapja és a Dorogi Sportmúzeum honlapja van megadva. Egyik oldalon sem található a kép.
Mivel a feltöltő által megadott forrás nem létezik, a megadott licenc ellenőrizhetetlen. Ráadásul a feltöltés indoklása (Dorogi FC, ez 1991-et jelenti) és a kép tartalma (Ferencváros, 1996, egyértelműen) között is ellentmondás van, ezért a kép minden bizonnyal hibásan szerepel GFDL és cc-by-sa-3.0 licenccel, és jogsértő. Crufjsa vita 2013. február 8., 02:21 (CET)
thread_title:  Vitatott licenc
Vita:Idomeneo

message: Valaki számon kéri két helyen a forrásokat: nos azok ott vannak a leírt, felhasznált szakirodalomban! Nem jegyzeteltem meg külön minden bekezdést, de aki kíváncsi rá ott utána nézhet. Nem több száz oldalról van szó.--Jukiguni vita 2013. február 8., 06:44 (CET)
thread_title: Forrás
Vita:Fraktálművészet

message: "Az analóg eszközökkel létrehozott fraktál jellegű, de nem matematikai pontosságú, nem számítógépes képzőművészeti alkotások nem sorolhatóak a digitális fraktálművészet fogalomkörébe, azok mint eddig is a konstruktivista művészet fogalomba tartoznak."
Forrás nélküli megállapítás, amelynek igazságában (ti. hogy nincsenek analóg fraktálművészek) erősen kételkedem. A "matematikai pontosság" kifejezésnek az adott kontextusban pedig nincs értelme: a számítógép elméletileg és gyakorlatilag, akárhogy, NEM tud "matematikai" pontossággal rajzolni, értve ezen azt, hogy egy az egyben azt a képet rajzolja ki, amit a fraktálképlet elméletileg megad. Ezt csak egy végtelen pontosságú, elméletileg  végtelen kis pontok festésére is képes számítógép tudná, amilyen persze nincs, a számítógép által készített bármelyik fraktálkép éppenhogy nem pontos, hanem kifejezetten közelítő jellegű. Elméletileg. És akkor a gyakorlatban létező korlátokról, pl. a memória korlátozottsága okából létező számítási pontatlanság, közelítő jelleg, valamint pl. a nyomtató mint festékszóró gép pontatlanságáról nem is beszéltünk.  ♥♥♥ GubbubuDeMinek? ✍  2018. december 9., 12:54 (CET)
thread_title:  Kivett mondat
Vita:Sváb-Törökország

message: Újdonság volt a számomra, köszönöm a cikkíróknak. A megnevezés a cikkben hol kötőjellel, hol anélkül szerepel, ezt tisztázni kéne a helyesírási kocsmafalon.
Az angol és a német cikkváltozatban ide is áthozható információkat látok, ha valaki időt tud szakítani rá.
replies: text: --Karmela posta 2013. február 9., 07:40 (CET)
thread_title:  Érdekes cikk
Vita:Schütz Ila

message: Erről forrás, hogy először a vízbe esett hajszárítóban keresték a halál okát, majd a nyugtatókban: Nem a hajszárító okozta Schütz Ila halálát (index.hu). Apród vita 2017. november 6., 00:56 (CET)
thread_title:  Az öngyilkosságáról
Vita:Jarkovszkij-hatás

message: A bevezető szerint már 1902-ben felfedezte(!), majd némileg lentebb: a létezését első ízben(!) csak egy 1998-2003-ig tartó kísérlettel igazolták. Felfedezni csak létezőt lehet, ha pedig létezik, minek bizonyítani? Azért kellett bizonyítani, mert:
szerintem csupán elmélet volt, amit 100 évre rá bizonyítottak, de nem vagyok ismerős a témában... viszont a logikai bukfenc áll a cikkben.
Üdvözlettel: efendi vita 2021. október 23., 03:15 (CEST)
replies: text: Átfogalmaztam. misibacsi*üzenet 2021. október 23., 08:07 (CEST)
thread_title: Tartalmi ellentmondás
Vita:Zichy-kastély (Zichyújfalu)

message: Eléggé érdekes az, ahogy a magyarországi műemlékek pusztulófélben vannak és ez ellen senki semmit se tesz. A műemlékem.hu weboldalán fellelhető fotók és anyagok alapján a zichyújfalui Zichy-kastély sem kivétel ez alól. A beküldött fotók alapján betört ablaküvegek és omladozó vakolat várja az odalátogatókat. --80.98.13.171 (vita) 2013. augusztus 31., 22:10 (CEST)
thread_title:  Kastély állapota 

message: a Zichy-kastély (Zichyújfalu) szócikkben az augusztus 1-i szerkesztésében azt írta a szócikkbe, hogy „A kastély pályázati forrásokból hamarosan megújul.”. Hol van erre a forrás? Elvileg, ha renoválnak egy műemléket, akkor arról megjelenik minimum egy regionális/helyi médiaorgánumban egy hír. Mivel ennek semmi nyoma nincs az interneten – legalábbis a Google keresővel nem találtam semmit, illetve a Fejér Megyei Hírlap honlapján sem egy hírt erről az eseményről–, ezért erre az állításra forráskérő sablont tettem. Kérem a forrást pótolni, és a forráskérő sablont csak akkor törölni ha meg lett adva a forrás. Köszönöm!
További jó szerkesztést!--78.131.57.28 (vita) 2013. szeptember 14., 19:05 (CEST)
thread_title:  A kastély renoválása 

message: Ez az épület nehezen navezhető kastélynak. Kastély például Trianon, Fertőd, Blenheim, ez legfeljebb kúria. Kaboldy vita 2015. november 25., 14:45 (CET)
thread_title:  Kastély?
Vita:Hegedűs Loránt (református püspök)

message: *Be új szakasz kezdete:
replies: text: *Búcsúztatására egyházának szertartása szerint február 16-án, szombaton 13 órakor kerül sor Budapesten, a Fiumei úti Nemzeti Sírkertben. (Forrás: Gyászszertartás a püspöknek. REFORMÁTUSOK LAPJA A Magyarországi Református Egyház Lapja LVII. évfolyam, 6. szám, 2013. február 10.)
*Zárjelbe betettem, itt is jelzem, hogy február 16-án a "kerül sor" helyébe a "került sor" következik.--*feridiák vita 2013. február 10., 22:57 (CET)
*P.S.

text: A dátumot múlt időbe tettem.-*feridiák vita 2013. február 19., 00:05 (CET)
thread_title:  Búcsúztatása és emlékezete 

message: Szörnyű a szövegbox színe! Kapeter77 vita 2018. november 30., 23:07 (CET)
thread_title:  Box színe
Vita:Partitúra

message: Egy picit becsapódtam… 
Az infót innen, innen és innen vettem. Igaz, hogy az etimológiai nagyszótár nem tulajdonnév, olyan, mint pl. az Új orvosi szótárban az „orvosi szótár”, de a fentiek félrevezettek.  Köszönöm a korrekciót!  Így igaz! --Ronastudor a sznob 2013. március 2., 18:37 (CET)
thread_title:  Magyar etimológiai nagyszótár
Vita:Motorola 68020

message: * 68EC020 – 24 bites címzéssel gyártott változat, ezt jobban ki kéne fejteni.
Pkᑌᘗᖾᐁᐧᐦᑕᒪᑫᐃᐧᐣ 2023. augusztus 13., 11:37 (CEST)
thread_title:  Cikk bővítése
Vita:Sógor Gyula

message: Egyetlen forrás van rá, a RMIL (erre hivatkozik a PIM is), és abban 2003 szerepel. Többször javították, forrásolás nélkül 1998-ra, ezt mindig visszavonták. Számomra furcsa volt, hogy fia is javította 1998-ra (de szintén forrás megadása nélkül), ezért kicsit utánanéztem, és azt találtam a Szabadság 2002. dec. 3-i számában, hogy "néhai Sógor Gyula (volt aranyosgyéresi esperes) Zsizsmann Rezső díjban ...". Tehát ez a hiteles. Visszajavítom, és majd keresek rá forrást. Wikizoli vita 2018. január 21., 10:10 (CET)
thread_title:  Halála
Vita:Gatling-géppuska

message: A Mitrailleuse de Reffye-it bátorkodtam lefordítani, de biztos nem vagyok benne, hogy jól tettem ez egy elég speciális fegyver. Lehetne mitrailleuse vagy kartácslövő is de itt azért egy géppuskát látokː https://www.popularmechanics.com/military/weapons/a18459/forgotten-weapon-mitrailleuse/ – SepulturaP's.box 2019. május 11., 15:49 (CEST)
thread_title:  Mitrailleuse de Reffye
Vita:K-pop-együttesek listája (2000-es évek)

message: :Vezér??? Tudni magyar??--Linkoman vita 2013. február 14., 11:32 (CET)
replies: text: :Ez egy specifikusan K-pop-terminológia, lásd K-pop-idol. Teemeah   편지  2013. február 14., 12:37 (CET)
thread_title: Untitled
Vita:Dagok

message: Kivettem ezt a részt, mivel téves:
"Egyes filmrajongók szerint Sebulba a „A klónok támadása” című filmben is látható, miközben Anakin Skywalker a Zam Wessel nevű merénylőt üldözi."
Az üldözés során egyetlen dag sem látható, de ha mégis látható lenne, akkor sem lehetne tudni, hogy Sebulba volt-e. misibacsi*üzenet 2013. február 17., 16:29 (CET)
thread_title:  "Egyes filmrajongók szerint..."
Wikipédia-vita:Wikitanács/Archív4

message: A tagok megválasztása 3. pontját idézem:
"a támogató szavazatokból levont ellenszavazatok számának csökkenő sorrendjében"
Kérdezem, mikor lett elfogadva, hogy a 3A szabály helyett a 3B szabály érvényes ezentúl? Furimuri vita 2012. április 20., 18:00 (CEST)
Wikipédia:Wikitanács/Reformötletek 2010–2011#A szavazatszámlálásról – LApankuš 2012. április 20., 18:07 (CEST)
OK, elég nagy ez az oldal. Volt erről szavazás? Vagy csak valakik eldöntötték? Mert nagyon nem logikus. Furimuri vita 2012. április 20., 18:12 (CEST)
A link közvetlenül ahhoz a szakaszhoz visz, ahol a megbeszélése és a szavazása folyt. Ennél többet nem nagyon tudok hozzátenni. Ott vannak felsorolva az érvek és ellenérvek is, hosszú lenne itt megismételni. – LApankuš 2012. április 20., 18:16 (CEST)
OK, köszi. Azért elég furcsa az egész. Még gondolkodom rajta. De ha 2/3 támogatottság kell, akkor a "a támogató szavazatokból levonva az ellenszavazatok kétszeresét számának csökkenő sorrendjében" tűnne logikusnak. Vagy nem? Furimuri vita 2012. április 20., 18:22 (CEST)
thread_title:  Mikor? 

message: Rosszul tudom, hogy irányelvet szavazással lehet módosítani? Megbeszéléssel nem. Ha lehet így is módosítani, akkor a módosítás rendben. De az eljárást helytelenítem. Furimuri vita 2012. április 23., 12:46 (CEST)
Igen, rosszul tudod. Volt erről néhány nagyobb vita. Ha a megbeszélésen felmerül a szavazás igénye, vagy a megbeszélés eredménye nem teljesen egyértelmű, akkor kell a szavazás. Nem vagy egyedül a helytelenítéssel, de valószínűleg kisebbségben vagy vele. Amennyiben bármi gondod van, tedd fel a megfelelő kocsmafalon megbeszélésre, és ha annak eredménye szerint szavazás kell hozzá, akkor ki kell írni. Egyelőre ez van. – LApankuš 2012. április 23., 12:51 (CEST)
Köszi a választ. Sajnos nem érek most rá. De egyébként is, ha csak engem (+4 főt) zavar, akkor inkább nem piszkálom tovább. Annyit jegyeznék még meg, hogy két mondatod közt ellentmondás van. De hát senki se lehet tökéletes, és ahogy mondtad "Egyelőre ez van". A két mondat: "a megbeszélés eredménye nem teljesen egyértelmű, akkor kell a szavazás" és "Nem vagy egyedül a helytelenítéssel, de valószínűleg kisebbségben vagy vele". Furimuri vita 2012. április 27., 14:59 (CEST)
Nincs ellentmondás. A megbeszélésen nem vettél részt. Akik részt vettek, nem ellenezték. – LApankuš 2012. április 27., 15:05 (CEST)
Megbocsáss, de te írtad, hogy 14-ből 10-en támogatták. Ha jól tudom ez formális szavazásnál elég is lenne. Nem fogalmaztam én se pontosan, de szerintem elég a szőrszál hasogatásból. Volt ellenvélemény. Most rajtam kívül nincs más ellenvélemény. Formális szavazásnál is meg lett volna a 2/3-ad. Már írtam: kisebbségi véleményen vagyok. Elfogadom a többségi véleményt, még ha nem is értek vele egyet. És ezt le is írtam. Neked lett igazad, és még a szólásszabadság se sérül. ;-) és :-( Furimuri vita 2012. április 27., 16:08 (CEST)
thread_title:  Máshogyan kérdezem.
Vita:Teleki Géza (földrajztudós)

message: Egyes források 1983. január 5. adnak meg, mások január 9. Ulrich von Lichtenstein vita 2013. február 15., 07:58 (CET)
replies: text: A Petőfi Irodalmi Múzeum (Gyűjteményi katalógusok, bibliográfiák; Adatlap) is 1983. január 5-t adja meg a halála dátumaként. -- Ulrich von Lichtenstein vita 2013. február 24., 12:14 (CET)
thread_title:  Halála 

message: Bájos. Kb. úgy költözött, mint Márai Sándor 1948 augusztusában, egy szál bundában.
replies: text: „...kalandos körülmények között, egy szovjet katonai teherautón előbb Bécsbe, majd onnan az Amerikai Egyesült Államokba menekültek...” Hazahozták gróf Mikes Johanna hamvait vagy amit Teleki Aidan mesél a nagyapa, valamint felesége és kisfia, Aidan édesapja "távozásáról": „... amikor kiköltöztek, inkább menekültek Amerikába...”, „Az édesapám négyéves volt, amikor elhagyták Magyarországot. Kevés személyes emléke van, legerősebben a félelemre emlékszik, hogy minden éjszaka rettegtek, mikor kell megint menekülniük. Éjjel szöktek át a határon, mindenüket, amijük csak volt, annak az embernek adták, aki segített nekik. Egy szál ruhában érkeztek Angliába. Onnan mentek át Amerikába.” Büszke vagyok rájuk  -- Ulrich von Lichtenstein vita 2013. február 23., 08:31 (CET)
thread_title:  Költözött? 

message: Washington D.C. - valószínűsíthetőleg - csak az utolsó ismert lakhelye volt, a Petőfi Irodalmi Múzeum (Gyűjteményi katalógusok, bibliográfiák; Adatlap) is Mathias-t adja meg halálozási helyként. -- Ulrich von Lichtenstein vita 2013. február 24., 12:19 (CET)
thread_title:  Hol halt meg? 

message: „1944. október elsején Faragho Gábor vezérezredes, Szent-Iványi Domokos külügyminiszteri tanácsos és Teleki Géza egyetemi tanár Moszkvában tárgyalni kezdtek a fegyverszünetről. Kiderült, hogy nem vittek magukkal megfelelő felhatalmazást a kormányzótól. Faragho táviratilag javasolta, hogy Nemes Józseffel juttassák ki a levelet. Orosz fogolynak álcázva vitték a frontvonalhoz; így, ebben az öltözékben – perfekt orosz tudását most aztán igazán használva – jutott át a szovjet csapatokhoz…” (Szakonyi Károly: A barátság könyve, 2011, online hozzáférhető a PIM honlapján). Haranglábi Nemes József (1889-1976) festő. -- Ulrich von Lichtenstein vita 2013. február 26., 09:03 (CET)
thread_title:  Fegyverszüneti tárgyalások
Vita:Battle főfelügyelő

message: A cikk szövege nemcsak nyelvtani, hanem tartalmi felülbírálatra is szorul, mivel sok olyan állításon alapul, ami nem feltétlen igaz. A két legkiemelkedőbb:
* „Az egyetlen olyan rendőrségen dolgozó nyomozó […] az írónőnél, aki nemcsak a főhős segítőjeként van a helyszínen, hanem ki is nyomozza az ügyet.”
replies: text: : Ez attól függ, mit hívunk kinyomozásnak. Craddock felügyelő és Melrose ezredes Miss Marple, mint főhős mellett segít nyomozni, Spence főfelügyelő Poirot-val dolgozik együtt. Tágabb értelemben pedig Sir Henry Clitheringre és Luke Fitzwilliamre is igaz, utóbbi a Gyilkolni könnyű (aka A gyűlölet őrültje) nemcsak a főhős (Battle) segítője, hanem a rejtély kibogozását is elvégzi. (Tágabb, hiszen éppen a bűnüldözéstől visszavonult tisztekről van szó)
* „Ő az egyetlen Christie-nyomozó, aki csak néhány regényben szerepel, de nem kap novellákban kiegészítést.”
replies: text: : Hamis állítás, mivel többek között Spence főfelügyelő (négy regényben is szerepel) sem bukkan fel novellában. 
Mennyire kell komolyan venni az effajta állításokat? Nekem kierőszakoltnak tűnik így is, akárcsak az én oppozit véleményem is. – CFC vita 2013. február 15., 09:05 (CET)
thread_title:  Néhány megjegyzés
Vita:2012–13-as magyar televíziós évad

message: Hát nem tudom, a Wikipédia nem műsorújság. A sorozatos hírek szakaszt meg sürgősen el kell távolítani, a Wikipédia nem hírportál és pláne nem rajongói oldal tévéguruknak. Ez egy enciklopédia, nem fórum. Teemeah   편지  2013. február 15., 12:42 (CET)
Szerintem jelenlegi formájában nem olyan jó. Nekem ez a tél/tavasz/nyár/ősz felosztással van egy kis gondom, mert pl. a 40 milliós játszmát csak márciusra rakták be, áprilistól helyére az ének iskolája jön. Tehát inkább hónapokra kéne osztani.--dr.Garfbob10(2)  labirintus 2013. március 14., 16:05 (CET)

message: #Az oldalt alakítsuk át a konvencionálisabb, őszi kezdetű évad formátumúra. A címben is évad (illetve 2012–13) szerepeljen.
#Próbáljunk meg a főműsoridőre szorítkozni (kb. 18:30-22:30).
#A változásokat lehessen follow-up sorokkal jelezni (ezeknek adott esetben nem is kell új sorcím).
#A hírek szakasz szorítkozzon a saját gyártású műsorok kasza/berendelés krónikájára, ahogy az enwikiben.
#A csatornáknál hagyjuk el az RTL II és a SuperTV2 párosát. Az ingyenes digitális kínálat követése lenne a normális, de az m2 és a Duna főműsorideje nem túl érdekes. Az RTL II és a SuperTV2 mellett pedig számos hasonló jelentőségű kábelcsatorna van, amik pedig jogtalanul maradnának ki (Viasat 3).
– Matthew (hűtőszekrényajtó)  2013. március 24., 09:05 (CET)
 – Matthew (hűtőszekrényajtó)  2013. március 26., 17:39 (CET)
thread_title:  Matthew javaslatai 

message: Mi az, hogy elkaszálták? Jó lenne hanyagolni a televíziós szlengeket egy közismereti enciklopédiában! Fogalmazzunk már irodalmi módon, ha lehet. Xiaolong   Üzenő  2013. október 15., 08:47 (CEST)
replies: text: Erre ez a szakszó, azért érződik szlengnek, mert a televíziózás szaknyelve is fiatal. Ezt használja a téma sajtója is (ez tudom, gyenge érv). A „nem rendelt be új/további részeket” lehetne alternatíva, de ez egyrészt jelenthet csak hiátust is, másrészt hosszú, harmadrészt nehéz főnévi alakot találni. A „befejez” jut még eszembe, amely viszont meg kisebb kategóriának tűnik (előre bejelentett, így ténylegesen befejezett), kizárja az esetek többségére jellemző váratlan kaszát. – Matthew (hűtőszekrényajtó)  2013. október 15., 09:13 (CEST)
thread_title:  Berendelések és kaszák
Vita:Képviselet

message: :Kivágtam egy forrás nélküli, lexikon számára értéktelen szöveget:

message: A nemzeti vagy nemzetközi szintű képviseleti szervezetek, képviselők az irányadó törvények, nemzetközi megállapodások, szokásjog, erkölcsi és politikai elvárások alapján az őket megválasztó természetes vagy jogi személyek, közösségek képviseletét kell ellássák. A képviselet ellátása során azonban folyamatosan nő azoknak az eseteknek a száma, amikor a képviselők nem az önkéntes vagy kötelező alapon képviseltek érdekeit, hanem jellemzően a képviseltekkel ellentétes érdekűek érdekeit képviselik tevékenységük során. Ez a jelenség bőségesen tárgyalt a kémekkel foglalkozó irodalomban (a kémek megfordítása, kettős, hármas ügynökök tevékenysége), nem ennyire ismert azonban az, hogy a modern társadalom alapvető jelenségéről és egyik szervezeti pilléréről van szó. Az egymástól hierarchikusan függő alrendszerek vezérlése, a differenciálódó alrendszerekben képződő funkcionális hatalmi jogosítványok kedvező technikai környezetet jelentenek, de a jelenség elsősorban politikai jellegű.  Érdekes példával illusztrálható ez a jelenség. Ha mondjuk tizedáron adnak el Budapest és Közép-Európa főutcáján, az Andrássy úton egy szecessziós palotát, akkor joggal feltehető az a kérdés, hogy kinek az érdekeit képviseli a tulajdonos (eladó) képviselője. Felületes lenne az a válasz, hogy a sajátját. Lehetséges ugyanis, hogy a képviselő egy büntető eljárás keretében kell feleljen a történtek miatt, de ez a jelenségnek csak a felszine. Amennyiben bizonyítható az, hogy kenőpénzt fogadott el, akkor a képviselőt vesztegetés miatt felelősségre vonják a büntető eljárás keretében. Ha nem bizonyítható ilyesmi, akkor felmentik. Mindez azonban nem változtat azon a tényen, hogy a képviselő tevékenységével nem az általa törvény alapján, kötelezően (kényszerűen) képviseltek érdekeit képviselte, hanem az ellenérdekű fél (vevő) érdekeit."
replies: text: Ha majd valaki utánanéz a befoyzással üzérkedésnek és azt megpróbálja megkülönböztetni a vesztegetésnél azt, hogy ki adja és ki kapja stb., hamar rájön, hogy fejből írta ezt valaki, és nem volt kéznél pl. Btk.--Linkoman vita 2013. február 15., 16:48 (CET)
thread_title:  Visszaélés a képviselettel
Fájlvita:Midway movie poster.jpg

message: A kép egy jogvédett posztert ábrázol. A kihelyezett engedélyező sablonhoz kellene egy OTRS-engedély, amely jól láthatóan nincs. A kép enwikis változatán sincs. Az enwikin fair use-zal van feltöltve, amit a magyar jogrendszer viszont nem ismer. Engedély nélkül a kép használata jogsértő a magyar Wikipédián, ezért törlendő. Hungarikusz Firkász Ide írkássz! 2013. február 15., 23:23 (CET)
Az újonnan behelyezett posztersablon Emiatt a kép egy későbbi időpontban törlésre kerülhet., valamint a Kategória:Bizonytalan felhasználhatóságú képek takarítása című kocsmafali megbeszélés közös értelmében a kép 5 nap múlva törlésre fog kerülni, amennyiben nem érkezik a használatára engedély. Hungarikusz Firkász Ide írkássz! 2013. február 16., 00:02 (CET)
thread_title:  Engedélysablon vitatása
Vita:Alföldi Andrea (történész)

message: Wikipédia:Törlésre javasolt lapok/Alföldi Andrea
thread_title:  A 2013 februári törlési megbeszélés eredménye: marad

message: Ez komoly? 1945 után? 
Ez most egy szerencsétlen megfogalmazás, vagy vicc
--Robogos vita 2013. február 19., 13:21 (CET)
thread_title:  Antifasiszta
Sablonvita:CPU infobox

message: Nem értem, a sablonban az "Alkalmazása" miért lesz link. Javítani kéne, és esetleg egy magyarázat sem ártana. Pkunkpošta 2013. február 16., 11:50 (CET)
Továbbra sem értem, hogy az "Alkalmazása" miért lesz link – ráadásul egy nemlétező lapra mutat! Kérem javíccsa ki. Pkunkpošta 2013. március 8., 19:41 (CET)
Valami sikerült: az Alkalmazása sorban két felirat is szerepelt, egyik nagy kezdőbetűvel, a másik kisbetűvel. A kisbetűset kiszedtem, így a Alkalmazása már nem link. Üdv, Pkunkpošta 2013. május 21., 00:20 (CEST)

message: Szerintem a fenti alakban helyes, és ahhoz, hogy a mennyiség két része egy sorban legyen, használandó a nem törhető szóköz is. Vagy van valami különösebb ok arra, hogy 3 szóban legyen? Alfa-ketosav vita 2022. november 19., 12:40 (CET)
replies: text: Ha egybe írjuk vagy törhetetlen szóközzel egy sorba, akkor nagyon szét fogja nyomni az infoboxot. Valahol mindenféleképpen meg kell törni. A helyesíráshoz nem értek, de ha megmondod, hogy lenne jó, a technikai részben segítek. – B.Zsolt vita 2022. november 19., 21:04 (CET)
thread_title:  Gyártástechnológia-méret 

message: Felvettem a sablonba 2 újabb adatot, az „l4 gyorsítótár” és az „ll gyorsítótár” kulcsszavakkal. Ez az utóbbi eredetileg a „last level cache” megfelelője és elsőre az „utolsó szintű gyorsítótár” fordítást adtam neki. Később nem tetszett, lecseréltem a „rendszer-gyorsítótár” címkére, szerintem ez jobban leírja a fogalmat. Az Apple M2 cikkben debütált. Pkᑌᘗᖾᐁᐧᐦᑕᒪᑫᐃᐧᐣ 2024. január 7., 23:49 (CET)
thread_title:  Két újabb tétel